**ข้อกำหนดและรายละเอียดการให้บริการ**

**ครุยประจำตำแหน่ง ครุยวิทยฐานะ และเข็มวิทยฐานะ**

**ของมหาวิทยาลัยวลัยลักษณ์**

**๑. การกำหนดคุณลักษณะของครุยและเข็มวิทยฐานะ**

 การกำหนดลักษณะ ชนิด ประเภท และส่วนประกอบของครุยประจำตำแหน่ง ครุยวิทยฐานะ และเข็มวิทยฐานะของมหาวิทยาลัย ให้เป็นไปตามมติที่ประชุมสภามหาวิทยาลัยในการประชุมครั้งที่ ๖/๒๕๔๔ เมื่อวันที่ ๒๒ กันยายน ๒๕๔๔ ซึ่งมหาวิทยาลัยได้ออกข้อกำหนดไว้เรียกว่า “ข้อกำหนดมหาวิทยาลัยวลัยลักษณ์ ว่าด้วยครุยประจำตำแหน่ง ครุยวิทยฐานะ และเข็มวิทยฐานะ ของมหาวิทยาลัยวลัยลักษณ์ พ.ศ. ๒๕๔๔” จึงขอให้เป็นไปตามข้อกำหนดนี้และภาพแนบท้ายข้อกำหนดนี้โดยให้จัดทำไว้เป็นตัวอย่าง ดังนี้

 ๑.๑ ครุยประจำตำแหน่งคณาจารย์ เป็นเสื้อคลุมทำด้วยผ้าสีดำ ยาวครึ่งน่อง ตัวเสื้อผ่าอกตลอด มีซิปหน้า มีแถบผ้าสีม่วงกว้าง ๕.๕ เซนติเมตรและขลิบสีแสดกว้าง ๒.๕ เซนติเมตร เย็บติดเป็นสาบตลอดด้านหน้าทั้งสองข้าง มีจีบที่หัวไหล่ แขนยาวระดับข้อมือ ปลายแขนปล่อยกว้าง มีเข็มเงินตรามหาวิทยาลัยติดที่แถบผ้าทั้ง ๒ ข้าง ระดับอก

 ๑.๒ ครุยประจำตำแหน่งผู้บริหาร

 (๑.๒.๑) อธิการบดี มีลักษณะเช่นเดียวกับครุยประจำตำแหน่งคณาจารย์ แต่ติดเข็มถมทองมีสังวาลคล้องคอ ห้อยตราสัญลักษณ์มหาวิทยาลัยวลัยลักษณ์ ความสูง ๗ เซนติเมตร ทำเป็นถมทอง (๑.๒.๒) ผู้บริหารตำแหน่งอื่น มีลักษณะเช่นเดียวกับครุยประจำตำแหน่งคณาจารย์ แต่ติดเข็มถมเงิน

 (๑.๒.๓) ครุยประจำตำแหน่งกรรมการสภามหาวิทยาลัย มีลักษณะเช่นเดียวกับครุยประจำตำแหน่งคณาจารย์ แต่ติดเข็มถมทอง

 (๑.๒.๔) ครุยประจำตำแหน่งนายกสภามหาวิทยาลัย มีลักษณะเช่นเดียวกับครุยประจำตำแหน่งอธิการบดี และมีแพรแถบสีเหลือง บนบ่าทั้งสองข้าง

 ๑.๓ ครุยวิทยฐานะ

 ครุยวิทยฐานะ มี ๓ ชั้น คือ

 (๑.๓.๑) ครุยบัณฑิต มีลักษณะเช่นเดียวกับครุยประจำตำแหน่งคณาจารย์ แต่สลับขนาดของแถบขลิบให้ตรงข้ามกัน และมีบั้งเป็นแถบผ้าสีแสด ๑ ขีด ขนาดกว้าง ๕ เซนติเมตร ติดขวางบริเวณแขนเสื้อ

 (๑.๓.๒) ครุยมหาบัณฑิต มีลักษณะเช่นเดียวกับครุยบัณฑิต มีบั้ง ๒ ขีด

 (๑.๓.๓) ครุยดุษฎีบัณฑิต มีลักษณะเช่นเดียวกับครุยบัณฑิต มีบั้ง ๓ ขีด

๑.๔ เข็มวิทยฐานะ

 (๑.๔.๑) สำหรับบัณฑิต เป็นโลหะสีเงิน ดุน ขนาดความสูง ๕ เซนติเมตร มีลักษณะเช่นเดียวกับตรามหาวิทยาลัย ซึ่งเป็นตราสัญลักษณ์ พระนามย่อในสมเด็จพระเจ้าลูกเธอเจ้าฟ้าจุฬาภรณวลัยลักษณ์ อัครราชกุมารี เป็นอักษร “จภ” ภายใต้จุลมงกุฎ มีแพรแถบซึ่งมีคำว่า “มหาวิทยาลัยวลัยลักษณ์” รองรับอยู่เบื้องล่าง

 (๑.๔.๒) สำหรับคณาจารย์ ลักษณะเดียวกับเข็มวิทยฐานะของบัณฑิต

 (๑.๔.๓) สำหรับผู้บริหาร ลักษณะเช่นเดียวกับเข็มวิทยฐานะของบัณฑิต แต่ทำเป็นถมเงิน

 (๑.๔.๔) สำหรับกรรมการสภามหาวิทยาลัย ลักษณะเช่นเดียวกับเข็มวิทยฐานะของบัณฑิต แต่ทำเป็นถมทอง

**๒. เงื่อนไขและลักษณะเฉพาะของการให้บริการ**

 ๒.๑ ผู้ให้บริการต้องให้บริการเพื่อเช่าหรือซื้อชุดครุยและเครื่องประดับประกอบการใช้ครุย เฉพาะในเขตพื้นที่ที่มหาวิทยาลัยจัดให้เท่านั้น

 ๒.๒ ผู้ให้บริการจะต้องจัดทำและส่งมอบชุดครุย เครื่องประดับประกอบการใช้ครุยตามรูปแบบรายละเอียดแนบท้ายสัญญานี้ทั้งหมดตามจำนวนที่นักศึกษา คณาจารย์ ผู้บริหาร และกรรมการสภามหาวิทยาลัย ซึ่งผู้รับบริการสั่งตัด สั่งจอง และหรือที่จะต้องให้บริการตามเงื่อนไขในสัญญานี้ โดยผู้ให้บริการจะต้องดำเนินการตัดเย็บให้แล้วเสร็จและจัดส่งก่อนวันรายงานตัวไม่น้อยกว่า ๓ วัน

 ๒.๓ ผู้ให้บริการจะต้องจัดทำแบบฟอร์มการสั่งจองเช่า/ตัดครุยและเครื่องประดับประกอบการใช้ครุยเพื่อให้นักศึกษา คณาจารย์ ผู้บริหาร และกรรมการสภามหาวิทยาลัยจองเช่า/ตัด โดยผ่านผู้รับบริการ (มหาวิทยาลัยวลัยลักษณ์)

 ๒.๔ ในการให้บริการที่มหาวิทยาลัยผู้รับบริการจะจัดที่พักให้ โดยให้ผู้บริการจะต้องรับผิดชอบค่าใช้จ่าย ค่าซักรีดผ้าปูที่นอน ปลอกหมอน และค่าทำความสะอาดห้องพัก

**๓. รายละเอียดเงื่อนไขและลักษณะครุย เครื่องประดับประกอบการใช้ครุย**

|  |  |  |  |  |
| --- | --- | --- | --- | --- |
| ประเภทครุย | ตัวเสื้อ | แถบสี/ขลิบสี | ตำแหน่งบอกระดับปริญญา (บั้ง) | เครื่องประดับ |
| ครุยบัณฑิต | - ใช้ผ้าเบา , สีดำ ทิ้งน้ำหนัก , ยับยาก , ไม่ใช้ผ้าหนา และ ผ้าบางโปร่ง | - แถบสี ใช้สีแสด- ขลิบใช้สีม่วง (สีให้ใช้สีมาตรฐานของมหาวิทยาลัย ดังนี้ - สีแสดเบอร์ Y100 + M80- สีม่วง เบอร์ C50 + M70 | ใช้ผ้ากำมะหยี่สีม่วงระดับปริญญาตรีแถบผ้าบั้ง มี ๑ ขีดระดับปริญญาโทแถบผ้าบั้งมี ๒ ขีดระดับปริญญาเอกแถบผ้าบั้งมี ๓ ขีดเย็บขวางบริเวณแขนเสื้อ | เข็มเงิน- เป็นโลหะสีเงินดุน ขนาดความสูง ๕ ซม. มีลักษณะเช่นเดียวกับตราประจำมหาวิทยาลัยเป็นตราสัญลักษณ์ พระนามย่อในสมเด็จพระเจ้าลูกเธอเจ้าฟ้าจุฬาภรณวลัยลักษณ์อัครราชกุมารี เป็นอักษร “จภ” ภายใต้จุลมงกุฎ มีแพรแถบซึ่งมีคำว่า “มหาวิทยาลัยวลัยลักษณ์”รองรับอยู่เบื้องล่าง |
| ครุยคณาจารย์ | - เหมือนครุยนักศึกษา | - สลับสีแถบกับสีขลิบให้ตรงกันข้ามกับนักศึกษา | ไม่มีบั้ง | เหมือนเข็มวิทยฐานะของบัณฑิต |

**๔. ข้อสัญญาและหน้าที่ของผู้ให้บริการ**

 ๓.๑ ผู้ทำสัญญาจะต้องให้บริการด้วยตนเอง ห้ามโอนสิทธิให้แก่ผู้อื่นดำเนินการแทนทั้งโดยพฤตินัยและนิตินัย

 ๓.๒ ผู้ให้บริการจะต้องเปิดให้บริการในสถานที่ที่กำหนด โดยแจ้งเวลาการเปิด-ปิดบริการให้ผู้รับบริการทราบอย่างชัดเจน

 ๓.๓ ผู้ให้บริการจะต้องจัดหาและจัดเตรียมโต๊ะ ผ้าปูโต๊ะ เก้าอี้ หรือวัสดุอุปกรณ์อื่น ๆ เพื่อให้บริการในการจองเช่าครุยหรือจองตัดครุยในสถานที่ที่มหาวิทยาลัยกำหนดให้ โดยค่าใช้จ่ายของผู้ให้บริการเอง

**๕. อัตราการให้บริการ**

 ให้คิดอัตราค่าบริการตามอัตราและเงื่อนไข ดังนี้

 ๕.๑ กรณีเช่าครุย ค่าเช่า ปริญญาตรีจัดเก็บไม่เกิน ๕๐๐ บาทต่อชุด รวมเข็มวิทยฐานะ ปริญญาโทจัดเก็บไม่เกิน ๖๐๐ บาทต่อชุด รวมเข็มวิทยฐานะ ปริญญาเอกจัดเก็บไม่เกิน ๗๐๐ บาทต่อชุด รวมเข็มวิทยฐานะ และวันจองต้องวางหลักประกันเท่ากับราคาค่าเช่า และในวันรับครุยผู้เช่าต้องวางเงินเป็นหลักประกัน ๑,๐๐๐ บาท ต่อชุด ซึ่งเงินที่ผู้เช่าวางเป็นหลักประกันผู้ให้บริการจะคืนให้ผู้เช่าเมื่อเสร็จพิธีและครุยไม่เสียหาย และถ้ากรณีครุยเสียหายจะมีการคิดค่าเสียหายตามสภาพที่เกิดขึ้นจริงแต่ไม่เกินหลักประกัน

 ๕.๒ กรณีที่สั่งตัดเช่ารวมเข็มวิทยฐานะ ปริญญาตรีจัดเก็บไม่เกิน ๑,๒๐๐ บาท ปริญญาโทจัดเก็บไม่เกิน ๑,๓๐๐ บาท ปริญญาเอกจัดเก็บไม่เกิน ๑,๔๐๐ บาท และวันจองต้องวางเงินมัดจำเท่ากับราคาค่าเช่าและในวันรับครุยผู้เช่าต้องวางเงินเป็นหลักประกัน จำนวน ๑,๐๐๐ บาทต่อชุด ซึ่งเงินที่ผู้เช่าวางเป็นหลักประกันผู้ให้บริการจะคืนให้ผู้เช่าเมื่อเสร็จพิธีและครุยไม่เสียหาย และถ้ากรณีครุยเสียหายจะมีการคิดค่าเสียหายตามสภาพที่เกิดขึ้นจริงแต่ไม่เกินหลักประกัน

 ๕.๓ กรณีสั่งตัดรวมเข็มวิทยฐานะ ปริญญาตรีจัดเก็บไม่เกิน ๒,๖๐๐ บาท ปริญญาโทจัดเก็บไม่เกิน ๒,๗๐๐ บาท ปริญญาเอกจัดเก็บไม่เกิน ๙,๐๐๐ บาท (คุณภาพเนื้อผ้าเทียบเท่าผ้าซาติน) และวันจองต้องวางเงินมัดจำเท่ากับราคาค่าสั่งตัด

 ทั้งนี้ราคาดังกล่าวจะต้องรวมภาษีมูลค่าเพิ่มเป็นที่เรียบร้อยแล้ว

**๖. ระยะเวลาในการจัดทำสัญญา**

 มหาวิทยาลัยจะจัดทำสัญญาเป็นระยะเวลา ๓ ปี โดยในแต่ละปีจะมีการประเมินผลการให้บริการ หากผลการประเมินผ่านความเห็นชอบจากคณะกรรมการประเมินผลความพึงพอใจการให้บริการครุยประจำตำแหน่ง ครุยวิทยฐานะ และเข็มวิทยฐานะของมหาวิทยาลัยวลัยลักษณ์ มหาวิทยาลัยจึงจะอนุญาตให้สามารถให้บริการได้ในปีถัดไปจนกว่าจะหมดวาระในสัญญา ทั้งนี้ สัญญาเริ่มต้น ปีการศึกษา ๒๕๖๒ ถึงปีการศึกษา ๒๕๖๔

**๗. ผลตอบแทนที่มอบให้แก่มหาวิทยาลัย**

๗.๑ ผู้ให้บริการจะต้องมอบเงินในอัตราไม่ต่ำกว่า 100 บาทต่อชุด จากจำนวนผู้เข้ารับบริการจริงในทุกประเภทของชุดที่ให้บริการตามข้อ (๕)

 โดยต้องส่งมอบทันทีเมื่อสิ้นสุดพิธีพระราชทานปริญญาบัตร โดยโอนเงินเข้าบัญชี ธนาคารออมสิน ชื่อบัญชี มหาวิทยาลัยวลัยลักษณ์ ( ศูนย์หนังสือ ) หมายเลขบัญชี ๐๒๐๑๐๑๘๒๑๐๓๙

 ๗.๒ ผู้ให้บริการจะต้องให้บริการชุดครุยแก่คณาจารย์ซึ่งเข้าพิธีพระราชทานปริญญาบัตร จำนวนไม่ต่ำกว่า ๑๒๐ ชุด โดยไม่คิดค่าใช้จ่าย

**๘. หลักประกันสัญญาและค่าปรับ**

 ๘.๑ ผู้ให้บริการจะต้องนำหลักประกันสัญญา จำนวน ๑๐๐,๐๐๐ บาท มอบให้แก่มหาวิทยาลัยเพื่อเป็นหลักประกันสัญญานี้ และมหาวิทยาลัยจะคืนให้โดยไม่มีดอกเบี้ยเมื่อพ้นภาระผูกพันตามสัญญานี้แล้ว

 หากทางราชการมีการแก้ไขเปลี่ยนแปลงเกี่ยวกับการค้ำประกันและมีผลบังคับใช้ผู้ให้บริการจะต้องนำหลักประกันฉบับใหม่ที่มีเงื่อนไขถูกต้องเกี่ยวกับการค้ำประกันมาวางแทนฉบับเดิม ภายใน ๑๕ วัน นับแต่วันที่ได้รับแจ้งเป็นหนังสือจากผู้รับบริการ

 ๘.๒ กรณีผู้ให้บริการไม่สามารถจัดทำครุยเพื่อใช้บริการทันเวลาการใช้งานของผู้รับบริการหรือจัดทำไม่เป็นไปตามรูปแบบรายละเอียดเงื่อนไขตามที่กำหนดไว้ในสัญญานี้ และมหาวิทยาลัยยังมิได้บอกเลิกสัญญาผู้ให้บริการจะต้องชำระค่าปรับในอัตรา ๕๐% ของราคาค่าเช่าและหรือราคาค่าสั่งตัดชุดครุยที่ยังไม่ได้ส่งมอบหรือส่งมอบแล้วแต่ไม่สามารถใช้การได้ของแต่ละปีที่ใช้บริการ

 ๘.๓ การเรียกร้องค่าปรับและค่าเสียหายซึ่งเกิดจากผู้ให้บริการตามสัญญานี้ มหาวิทยาลัยมีสิทธิที่จะหักเอาจากหลักประกันสัญญา และหลังจากหักหลักประกันสัญญาแล้วไม่พอค่าปรับหรือค่าเสียหาย ผู้รับมหาวิทยาลัยมีสิทธิเรียกร้องให้ผู้ให้บริการชดใช้ส่วนที่เกินหลักประกันสัญญานี้ เพื่อชดใช้ค่าปรับหรือค่าเสียหายตามมูลค่าที่เกิดความเสียหายจริง

**๙. การบอกเลิกสัญญา**

มหาวิทยาลัยมีสิทธิบอกเลิกสัญญาอันเนื่องมาจากสาเหตุ ดังต่อไปนี้

๙.๑ การขายช่วง/โอนสิทธิ

 ๙.๒ การผิดนัดชำระจ่ายผลตอบแทนที่จะมอบให้กับมหาวิทยาลัยตามวันและเวลาที่มหาวิทยาลัยกำหนด

 ๙.๓ การไม่ปฏิบัติตามข้อกำหนดในสัญญาข้อใดข้อหนึ่งจนทำให้เกิดความเสียหาย

**๑๐. อื่น ๆ**

 ๑๐.๑ หากเมื่อผู้ให้บริการลงนามในสัญญานี้แล้วให้ถือว่าได้รับทราบและยินยอมปฏิบัติตามข้อกำหนดในสัญญานี้แล้ว

 ๑๐.๒ หากข้อกำหนดในสัญญาขัดแย้งกับข้อความอื่นใดในสัญญาหรือข้อความมีความขัดแย้งกันเอง ให้ถือคำวินิจฉัยของมหาวิทยาลัยเป็นที่สุด

**ใบคำร้องขอเข้าประกอบการเพื่อให้บริการ**

**ครุยประจำตำแหน่ง ครุยวิทยฐานะ และเข็มวิทยฐานะ**

**ของมหาวิทยาลัยวลัยลักษณ์**

1. **รายละเอียดของผู้ยื่นเสนอเพื่อให้บริการ**

(๑.๑) ชื่อให้บริการ/ชื่อบริษัท ……………………………………………………………………………………………………………………………………

(๑.๒) ที่อยู่สถานประกอบการ เลขที่...................หมู่ที่............ถนน...........................................................

ตำบล...............................................อำเภอ..............................................จังหวัด.....................................................

โทรศัพท์........................................................

1. **ประสบการณ์**

 ………………………………………………………………………………………………………………………………………

…………………………………………………………………………………………………………………………………………………

…………………………………………………………………………………………………………………………………………………

……………………………………………………………………………………………………………………………………………………

……………………………………………………………………………………………………………………………………………………

1. **อัตราการให้บริการที่คิดกับบัณฑิต (รวมเข็มวิทยฐานะ) จะต้องไม่เกินอัตราที่ระบุไว้**

|  |  |  |  |
| --- | --- | --- | --- |
| ลักษณะบริการ | ระดับปริญญาตรี | ระดับปริญญาโท | ระดับปริญญาเอก |
|  | อัตราไม่เกิน(บาท/ชุด) | อัตราที่เสนอ(บาท/ชุด) | อัตราไม่เกิน (บาท/ชุด) | อัตราที่เสนอ(บาท/ชุด) | อัตราไม่เกิน (บาท/ชุด) | อัตราที่เสนอ(บาท/ชุด) |
| ค่าเช่า | ๕๐๐ |  | ๖๐๐ |  | ๗๐๐ |  |
| ตัดเช่า | ๑,๒๐๐ |  | ๑,๓๐๐ |  | ๑,๔๐๐ |  |
| สั่งตัด | ๒,๖๐๐ |  | ๒,๗๐๐ |  | ๙,๐๐๐(คุณภาพเนื้อผ้าเทียบเท่าผ้าซาติน) |  |

1. **แผนดำเนินการตั้งแต่ปีการศึกษา ๒๕๖๒ – ๒๕๖๔**

๔.๑) การเตรียมการในปี พ.ศ. ๒๕๖๓ เพื่อให้ทันและพร้อมให้บริการกับบัณฑิตที่จะต้องเข้ารับพระราชทานปริญญาบัตร ประจำปีการศึกษา ๒๕๖๒

....................................................................................................................................................................................................................................................................................................................................................................................................................................................................................................................................................................................................................................................................................................................................

 ๔.๒) แผนดำเนินการในปีถัดๆ ไป

............................................................................................................................................................................................................................................................................................................................................................................................................................................................................................................................................................................................................................................................................................

1. **วิธีการให้เช่าและการสั่งตัดเย็บ**

...................................................................................................................................................................................................................................................................................................................................................................................................................................................................................................................................................................................................................................................................................................................................

1. **ผลตอบแทนที่จะมอบให้กับมหาวิทยาลัยวลัยลักษณ์**

๖.๑ ผลตอบแทนที่จะมอบให้เป็นจำนวนเงิน...........บาทต่อชุด จากจำนวนผู้รับบริการจริงในทุกประเภทของชุดที่ให้บริการ

 ๖.2 ผลประโยชน์อื่น ๆ (ถ้ามี)

.......................................................................................................................................................................................................................................................................................................................................................................................................................................................................................................................................................................................................................................................................................................................

 ลงชื่อ...............................................ผู้ประกอบการ

 ( )

 กรณีมีตราประทับให้ประทับตราด้วย

**หมายเหตุ** หากบรรทัดที่จัดเตรียมให้ไม่เพียงพอสำหรับใส่ข้อมูล สามารถเพิ่มบรรทัดหรือจัดทำใหม่ตามรูปแบบเดิมได้ตามความเหมาะสม







